kardosdrur/scandi-wiki huggingface dataset:
Yaki Kadafi

Yafeu Akiyele Fula (9. oktober 1977 – 10. november 1996), bedre kendt under sit kunstnernavn, Yaki Kadafi, var en amerikansk rapper, en af medstifteren af rapgruppen Outlawz og var også Tupac Shakurs gudbror

2 Måneder efter Tupac Shakurs død blev Yaki Kadafi dræbt ved et skudt i hovedet, der er mange delte meninger om dette var et uheld, Han skulle nemlig til at samarbejde med politiet om Tupac Shakurs mord da han mente han kunne genkende en af dem som skød Tupac Shakur.

Diskografi

Solo album 
 Son Rize Vol. 1 – 2004

Outlawz 
 Still I Rise – 1999

Eksterne henvisninger 
 
 
Yaki Kadafis biografi

Rappere fra USA
Personer der er blevet myrdet
Personer fra New Jersey
Gombe (flertydig)

Navnet Gombe kan henvise til flere steder:
 Gombe (delstat) er en delstat i Nigeria
 Byen Gombe er hovedstad i delstaten Gombe
 Gombe Stream nationalpark er en nationalpark der ligger i det nordvestlige hjørne af Tanzania.
Big Syke

Tyruss Himes, (født 22. november 1968, død 5. december 2016) bedre kendt under sit kunstnernavn Big Syke, var en amerikansk rapper. Hans kunstnernavn er en revision af sit barndoms øgenavn, "Little Psycho".

Biografi 
I 1990 startede Big Syke en rap gruppe kaldet Evil Mind Gangstas. Han mødte Tupac Shakur i 1992, og blev medlem af Shakurs gruppe Thug Life. Efter Thug Life blev opløst, og efter at Shakur blev løsladt fra fængslet, medvirkede Big Syke på fire numre på Shakurs album All Eyez on Me; "Picture Me Rollin'", "When We Ride", "All Eyez on Me" og "Check out Time". Han var også medlem af Shakurs senere gruppe, Outlawz, hvor han fik navnet "Mussolini", opkaldt efter Italiens diktator Benito Mussolini.

Diskografi

Solo album 
 Be Yo' Self (1996)
 Big Syke Daddy (2001)
 Street Commando (2002)
 Big Syke (2002)
 Big Syke: Volume 1 (2007)

Samarbejds album 
 Evil Mind Gangsta's – All Hell Breakin' Loose (1992)
 Thug Life: Volume 1 (1994)
 Thug Law: Thug Life Outlawz Chapter 1 (2001)
 Thug Law: Thug Life Outlawz Chapter 2 (2003)

Referencer

Eksterne henvisninger 
 

Rappere fra USA
Personer fra Los Angeles
Gombe

Gombe er en by i den nordøstlige del af Nigeria. Den er administrativ hovedstad for delstaten Gombe og har anslået 198.546 indbyggere (2012) på et areal af 52 km2.

Gombe ligger ved jernbanen mellem Bauchi og Maiduguri, og er et handels- og markedscentrum med cement- og tekstilindustri og flere højere læreanstalter .

Byen er også hovedstad i det nu kun nominelle emirat Gombe, som blev grundlagt tidligt i 1800-tallet.

I Gombe ligger Abubakar Umar Memorial Stadium med plads til 10.000 tilskuere, der er hjemmestadion for fodboldklubben Gombe United FC.

Kilder 

Byer i Nigeria
Overskudsgrad

Inden for virksomhedsøkonomi er overskudsgrad et tal for en virksomheds indtjeningsevne og angiver, hvor meget af virksomhedens omsætning der reelt bliver til overskud. 
Det anses som et af en virksomheds finansielle nøgletal. Overskudsgraden kaldes også EBIT-marginen (hvor EBIT er "Earnings before interest and tax").

Overskudsgraden beregnes som overskud før renter og skat divideret med omsætning. 
Overskudsgraden anses som en af tallene for rentabilitet i lighed med afkastningsgraden.

Som eksempler på store overskudsgrader kan nævnes at Coloplast havde en overskudsgrad på 29% i et kvartal omkring 2011,
mens ingrediensvirksomheden Chr. Hansen havde en overskudsgrad på 26% omkring samme tidspunkt.
I første kvartal 2015 nåede Novo Nordisk op på over 55%.

Henvisninger 

Erhvervsøkonomi
Finansielle nøgletal
John Bakdal

John Bakdal (Død Marts 2006) var en dansk bugtaler, grafiker, m.m.

Han var bl.a. manden bag bugtaler-showet "Holger mobbes" og grafiker bag flere af AV-Forlaget Den Grimme Ællings oprindelige, håndtegnede forsider til lydbøger. Desuden skuespiller på bl.a. ekstramaterialet på DVD'en med den danske film "Næste skridt" (international titel: "Next step", indspillet i 2005 og udsendt på DVD i 2007). Bakdals præstation blev klippet ud af den færdige film, men, er, som sagt, stadig at finde blandt ekstramaterialet.

Han havde stor succes med sine børneforestillinger "Holger mobbes" frem til sin alt for tidlige død i 2006.

Bugtalere
Grafikere fra Danmark
Lene Funder

Lene Funder (14. december 1955 i København – 10. august 1994) var en dansk skuespiller og operasanger.

Funder blev i 1980 uddannet operasanger med diplomeksamen fra Mozarteum Konservatoriet i Salzburg, men orienterede sig hurtigt mere mod skuespilfaget. I 1978 spillede hun Anne Eagermann i Sommernattens Smil på Det Ny Teater og sang 1982-1983 i koret ved Wagner-festspillene i Bayreuth. Året efter spillede hun Eliza i My Fair Lady i Fyns Forum, og i 1987 var hun på turné som Mona Miller i Solstik. Samme år fungerede hun som afløser for Lily Broberg i Cirkusrevyen, og i 1988 var hun med i Stamherren på Lorry. Hendes sidste roller var i Les Misérables på Østre Gasværk samt i filmen Kajs fødselsdag fra 1990.

Eksterne henvisninger 
 
 

Personer fra København
Skuespillere fra Danmark
Operasangere fra Danmark
Erling Jensen (flertydig)

Navnet Erling Jensen kan hentyde til flere forskellige personer:

 Erling Jensen (1919-2000) – dansk politiker og minister
 Erling Jensen (erhvervsmand) (1948-) – dansk erhvervsmand, administrerende direktør for Dansk Supermarked 2000-2011
Comedy Aid

Comedy Aid er et årligt tilbagevendende show som startede med at hedde Talegaver til børn og som kørte fra 1992 – 2008, i 2009 skiftede det navn til Comedy Aid. Showet havde i 2012 20 års jubilæum, 16 år som Talegaver til børn og 5 år som Comedy Aid. I 2017 bliver der fejret 25 års jubilæum med Comedy Aid/Talegaver til Børn.

Comedy Aid løber af stablen hvert år i december mellem jul og nytår og man kan opleve nogle af Danmarks bedste komikere som stiller gratis op til Comedy Aid.

Overskuddet fra billetsalget går hvert år til en velgørende organisation, siden 2009 har overskuddet gået til Kræftens Bekæmpelse, de (Kræftens Bekæmpelse, red.) har sammen med stand-up bureauet FBI indgået en aftale om at donere overskuddet fra Comedy Aid til Kræftens Bekæmpelse frem til 2012.

I 2013 gik overskuddet fra de tre shows til Red Barnet.

Showene bliver holdt i Århus og København, og hvert år er der en ny by som får besøg af Comedy Aid. DJ Noize har været "kapelmester" i flere år.

Siden år 2010 har man optaget showet og vist det den 1. januar på TV2 Zulu. I 2012 blev showet dog ikke optaget, og blev derfor heller ikke vist på tv.

Comedy Aid er siden 2019 blevet erstattet af Red Barnets Grin Til Gavn.

Shows

Se også 
Talegaver til børn
Grin til Gavn

Eksterne henvisninger 
 

Stand-up-comedy-shows
Velgørenheds-fundraisers
Donatorer fra Danmark
Thorvald Claudi Westh

Thorvald Claudi Westh (1. februar 1868 på Store Hallegård i Olsker – 26. april 1955 i Charlottenlund) var en dansk kulturingeniør.

Efter realeksamen kom Westh i lære som landmand og dimitterede fra Næsgård Agerbrugsskole i 1891. Han kom derefter til Hedeselskabet og blev hurtigt leder af dets ekspanderende mose- og grundforbedringsarbejde; en post, han bestred i 25 år. Efter Enrico Dalgas i 1894 lignede han en oplagt efterfølger, men hans facon og holdninger betød, at det var umuligt. Han forsøgte sig som folketingskandidat for Det Radikale Venstre, men opnåede ikke valg, og selv om han sad i partiets hovedbestyrelse, hørte han næppe på noget tidspunkt til inderkredsen. Gennem sit politiske virke søgte han opbakning til sit store projekt om en landsomfattende grundforbedringsvirksomhed, men da Zahle-regeringen gik af i 1920 måtte han indse, at det ikke lykkedes. Han beskæftigede sig i 1920'erne og 1930'erne med bedre afvanding af fjorde og vandløb i Vestjylland. Sit politiske virke udfoldede han som formand for de radikale vælgerforeninger i Århus, Viborg og Gentofte – og det blev også til et par perioder som kommunalpolitiker, først i Viborg Byråd 1913-17 og i Hellerup Menighedsråd 1922-29.

Kilde 
 Dansk Biografisk Leksikon

Eksterne henvisninger 
 

Personer fra Bornholm
Ingeniører fra Danmark
Landmænd fra Danmark
Tidligere folketingskandidater fra Det Radikale Venstre
Medlemmer af Viborg Byråd
Personer i Dansk Biografisk Leksikon
Personer i Kraks Blå Bog (afdøde)
Kommunalbestyrelsesmedlemmer fra Det Radikale Venstre
Danskere i 1800-tallet
Danskere i 1900-tallet
Emanuel Svendsen

Anton Emanuel Theodor Svendsen (28. juli 1864 i Nyboder – 19. januar 1951 på Bispebjerg Hospital) var en dansk fagforeningsmand og kommunalpolitiker, der fra 1926 til 1937 var formand for Københavns Borgerrepræsentation, valgt for Socialdemokratiet.

Svendsen blev udlært bødkersvend i 1883 og engagerede sig hurtigt i Bødkerforeningen af 1873 som følge af en langvarig lockout, der betød trange kår for faget. Han blev i 1887 bestyrelsesmedlem, i 1889 næstformand og kasserer. Fra 1891 til 1918 var han fagforbundets formand, og var desuden medstifter af Bødkerforbundet i 1890, hvor han sad i ledelsen frem til 1925. I 1897 blev han kasserer i De samvirkende fagforeninger, det senere Arbejdernes Fællesorganisation, og da De Samvirkende Fagforbund blev oprettet i 1898 blev han hovedkasserer. I 1902 var han med til at grundlægge arbejderbryggeriet Stjernen, og kom i 1911 ind i ledelsen af Arbejdernes Fællesbageri, hvor han sad i forretningsudvalget frem til 1945. Han var fra oprettelsen i 1919 bestyrelsesmedlem i Arbejdernes Landsbank og fra 1926 til 1946 formand for bankrådet. Fra 1923 til 1944 var han leder af Stjernen, der i de år blev Danmarks tredjestørste bryggeri.

I 1917 blev han indvalgt i Københavns Borgerrepræsentation for Socialdemokratiet og blev straks medlem af budgetudvalget, som han var formand for 1925-1926. Senere blev han formand for Borgerrepræsentationen indtil han efter eget valg udtrådte i 1937.

Han er begravet på Bispebjerg Kirkegård.

Kilde 
 Dansk Biografisk Leksikon

Personer fra København
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Socialdemokraterne
Fagforeningsfolk fra Danmark
Erhvervsfolk fra Danmark
Foreningsformænd fra Danmark
Bryggere fra Danmark
Personer i Dansk Biografisk Leksikon
Personer i Kraks Blå Bog (afdøde)
Magdalene Brød

Magdalene Brød var en dansk brødfabrik, der var beliggende i Århus.

Virksomhedens historie går tilbage til 1846, da Andreas Severin Weis (1815 – 1889) købte Århus Mølle, der lå, hvor Mølleparken ligger i dag. Han opførte kort efter en mølle på hjørnet af P.P. Ørumsgade og Skanderborgvej, som blev opkaldt efter datteren, Marie Magdalene Weis (1852 – 1928), der i øvrigt havde mellemnavnet Magdalene efter sin mor. I 1869 solgte Weis møllen og opførte en rugbrødsfabrik i tilknytning til den. Møllen blev revet ned i 1911, hvorefter fabrikken flyttede til Kongsvang. 

Svære tider for brødfabrikkerne betød, at Magdalenemøllen i 1960'erne blev sluttet sammen med Bagernes Rugbrødsfabrik under navnet Jyllands Brødfabrikker. Men Magdalene-navnet levede videre, og i 1971 valgte man derfor at ændre fabrikkens navn til Magdalene Brød. Samtidig opførtes en ny, moderne fabrik i Brabrand. Det var imidlertid ikke nok til at redde virksomheden, og trods et redningsforsøg i form af et samarbejde med Segaltmøllens Brødfabrik i Løgten, gik Magdalene Brød i betalingsstandsning i 1974. 

Der blev derefter stiftet et nyt selskab på ruinerne af de gamle. Det blev i 1985 overtaget af Schulstad, der først i 1993 skinlagde navnet Magdalene endeligt ved at meddelele Erhvervs- og Selskabsstyrelsen, at navnet ikke længere var i brug. 

Det endelige punktum for Magdalene Brød blev sat, da Schulstad i 2001 flyttede sine sidste aktiviteter i Brabrand til Glostrup. Produktionen var ophørt flere år forinden, men adressen på Edwin Rahrs Vej fungerede som distributionscenter.

Kilde
 Magdalene er væk men rugbrødet lever Berlingske Business/Århus Stiftstidende 23. februar 2009
Etableret i 1846
Ophørt i 1985
Bagerier i Danmark
Tidligere virksomheder i Aarhus
Rødrettelse

En rødrettelse er en påtegnelse på udprintede eller udplottede tegninger, der viser en rettelse i forhold til originalen. Rødrettelser er påtænkt ved en senere lejlighed at skulle indarbejdes i original dokumentationen. 
Rødrettelser holdes på et minimum, da større ændringer til original dokumentationen ikke bør håndteres på dette niveau.

Ordet rødrettelse, fremkommer da man ofte påtegner med en rød kuglepen.

Trykning og typografi
Donna Cordner

Donna Cordner (født 1956) er en amerikansk erhvervsleder, bestyrelsesmedlem i Millicom International Cellular og bestyrelsesmedlem i Carlsberg.

Donna Cordner var tidligere administrerende direktør og Global Head of Telecommunications and Media Structured Finance hos Citigroup. Hun har desuden haft ledende stillinger hos Société Générale og ABN Amro Bank NV i USA og Europa, herunder som direktør for ABN's Global Telecommunications Client practice. Indtil juli 2005 var Donna Cordner Chief Executive Officer hos HOFKAM Limited, som er det største landdistriktsbaserede mikrofinansieringsselskab i Uganda, og hun rådgiver fortsat HOFKAM som konsulent. Donna Cordner blev udnævnt til Executive Vice President for Corporate Finance and Treasury for Tele2 AB i marts 2007 og var Market Area Director og Chief Executive Officer for Rusland fra marts 2008 til juli 2009. Hun har siden maj 2004 været eksternt bestyrelsesmedlem i Millicom International Cellular SA og medlem af Revisionsudvalget og CSR-udvalget og blev i marts 2012 valgt til medlem af Carlsbergs bestyrelse.

Kilder 
 Carlsbergs bestyrelse foreslår styrket og bredere sammensat bestyrelse , selskabsmeddelelse fra Carlsberg Group, 2/2012, 27. februar 2012.

Erhvervskvinder
Erhvervsfolk fra USA
Personer med tilknytning til Carlsberg
Elisabeth Fleuriot

Elisabeth Fleuriot (født 1956) er en fransk erhvervsleder, der er Senior Vice President Emerging Markets og Vice President i Kellogg Company, og som siden marts 2012 har siddet i Carlsbergs bestyrelse.

Fleuriot har stor international erfaring inden for salg af forbrugermærkevarer og betydelig ledelseserfaring i kraft af sin karriere på ledende poster i Kellogg Company (siden 2001) og før det i Yoplait (Sodiaal Group) og Danone Group.

Kilder 
 Carlsbergs bestyrelse foreslår styrket og bredere sammensat bestyrelse , selskabsmeddelelse fra Carlsberg Group, 2/2012, 27. februar 2012.

Erhvervskvinder
Erhvervsfolk fra Frankrig
Personer med tilknytning til Carlsberg
Justus Strid

Justus Strid (født 29. april 1987 i Gøteborg, Sverige) er en dansk kunstskøjteløber. Dansk mester 2007/08, 2008/09, 2009/10, 2010/11 og 2011/12.

Eksterne henvisninger 

 FigureSkatingOnLine.info – Justus Strid
 

Kunstskøjteløbere fra Danmark
Personer fra Göteborg
Karina Johnson

Karina Johnson (1. maj 1991 i West Hills, Los Angeles, California, USA–) er en dansk kunstskøjteløber. Dansk mester 2008/09, 2009/10, 2010/11 og 2011/12.

Eksterne henvisninger 

 Official site

Kunstskøjteløbere fra Danmark
Personer fra Los Angeles
Birgitte Grue

Birgitte Grue (født 24. april 1945, død 27. marts 2012 i Frederikssund) var en dansk journalist.

Grue var uddannet fra både Danmarks Journalisthøjskole og Columbia University i 1976 med praktik i A-pressen, først på Ny Tid og senere på Aktuelt. Her fortsatte hun efter endt uddannelse, men blev i 1990 headhuntet til B.T., hvor hun blev kulturanmelder og desuden skrev interviews og rejseartikler. 

Hun var blandt andet formand for Foreningen af Danske Teaterjournalister, og hun var fra starten i 1998 til sin død med i juryen bag Reumertprisen. 

Birgitte Grue døde efter flere års kræftsygdom. Hun var gift med russiskfødte Eugene og bosiddende i Allerød.

Kilde
 Hun kæmpede til det sidste B.T., 27. marts 2012
 Kendt B.T.-journalist er død  Politiken 28. marts 2012

Eksterne henvisninger 
 

Filmkritikere fra Danmark
Journalister fra Danmark
Teaterkritikere fra Danmark
Journalister ved BT
Lyseng Kirke

Lyseng Kirke er oprindelig opført i 1912-13 som Øster Kapel og tegnet af arkitekt A. Fritz. Øster Kapel blev ombygget og blev i 2010 indviet som den nuværende Lyseng Kirke som anneks kirke, til kirkerne i Holme Sogn og Skåde Sogn.

Kirken er placeret direkte overfor den noget større frikirke, Saralystkirken.

Eksterne kilder og henvisninger 
 Lyseng Kirke hos KortTilKirken.dk

Kirker i Aarhus
Kirker i Århus Stift
Orkestergraven

Orkestergraven er titlen på en dansk gyseropera der uropførtes på Den Fynske Opera 16. marts 2012, instrueret af Martin Schmidt.
 Musik: Bo Gunge.
 Libretto: Anne-Marie Vedsø Olesen.
Orkestergraven bygger på en novelle af samme navn af Anne-Marie Vedsø Olesen fra antologien POE – 4 makabre hyldester (2009). Novellen er en variation af Edgar Allan Poes novelle The Tell-Tale Heart (Hjertet der sladrede) fra 1834.

Operaer på dansk
Institut for Kultur og Samfund

Institut for Kultur og Samfund (CAS) er et institut under Aarhus Faculty of Arts på Aarhus Universitet. Instituttet beskæftiger sig med forskning og undervisning i samspillet mellem kultur og samfund i tid og rum.

Instituttet samler en række stærke fagligheder som i dialog med hinanden og med samfundet finder nye svar på spørgsmål, som både kan være helt aktuelle og eviggyldige.

Instituttet består af en bred vifte af faggrupper, som giver mulighed for en belysning af kulturelle og sociale forhold fra mange forskellige vinkler: Antropologi (inkl. Human Security), Arkæologi (Forhistorisk, Middelalder og Renæssance), Asienstudier (Kinesisk, Japansk Sydøstasienstudier og Arabisk og Islamstudier), Filosofi og Idehistorie, Historie og Klassiske studier (Klassisk Arkæologi og Klassisk Filologi), Områdestudier Europa (inkl. International studies og Østeuropastudier), Religionsvidenskab og Teologi.

Afdelinger ved Institut for Kultur og Samfund 
 Afdeling for Antropologi
 Afdeling for Arkæologi og Kulturarvsstudier
 Afdeling for filosofi og Idehistorie
 Afdeling for Globale Studier
 Afdeling for Historie og Klassiske Studier
 Afdeling for Religionsvidenskab
 Afdeling for Teologi

Historie 
Institut for Kultur og Samfund (CAS) blev oprettet ved Aarhus Universitet i 2011. Instituttet samler enheder fra de tidligere enheder: Institut for Antropologi, Arkæologi & Lingvistik, Institut for Historie og Områdestudier, Institut for Filosofi & Idehistorie, Institut for Sprog, Litteratur & Kultur samt Det Teologiske Fakultet.

Eksterne henvisninger 
Institut for Kultur og Samfund

Aarhus Universitet
Institut for Kommunikation og Kultur

Institut for Kommunikation og Kultur (IKK) er et institut under Arts på Aarhus Universitet. Instituttet danner ramme om international forskning og uddannelser fra BA- til ph.d.-niveau inden for en bred kulturfaglig vifte. Instituttet blev dannet som en resultat af AUs faglige udviklingsprocess i 2011 under navnet Institut for Æstetik og Kommunikation (IÆK) og skiftede til sit nuværende navn i 2015.

Fagligheder under Institut for Kommunikation og Kultur 
Kunst, musik og design
Dramaturgi
Kunsthistorie 
Litteraturhistorie 
Musikvidenskab 
Æstetik og Kultur 

Medier, kommunikation og it
Digital Design 
Informationsvidenskab 
Journalism, Media and Globalisation
Journalistik
Medievidenskab 

Sprog, kultur, historie
Brasilianske studier 
Engelsk
Fransk sprog, litteratur og kultur
Kognitiv semiotik
Latinamerikastudier
Lingvistik 
Nordisk sprog og litteratur 
Oplevelsesøkonomi
Spansk og spanskamerikansk sprog, litteratur og kultur 
Tysk sprog, litteratur og kultur

Eksterne henvisninger 
Institut for Kommunikation og Kultur

Kilder

Institutter ved Aarhus Universitet
Saralystkirken

Saralystkirken er en dansk frikirke som ligger i Højbjerg i Aarhus. Kirken er dannet efter en sammenslutning af de tidligere frikirker Saronkirken og Højbjerg Frikirke i 2006.

Kirken er tilknyttet Det Danske Missionsforbund.

Kirken ligger umiddelbart overfor Lyseng Kirke.

Kirker i Aarhus
Kirker i Det Danske Missionsforbund
EuroLOT

EuroLOT er flyselskab fra Polen. Selskabet er ejet af den polske stat og flyselskabet LOT Polish Airlines. EuroLOT har hub på Kraków-Balice Johannes Paul II Lufthavn og Warszawa Chopin Lufthavn. Selskabet har hovedkontor i landets hovedstad Warszawa, og blev etableret i 1996.

Selskabet fløj i marts 2012 passagerflyvninger til 15 destinationer, hvor af cirka halvdelen var i Polen. Flyflåden bestod af 16 fly med en gennemsnitsalder på 17.9 år. Heraf var der fire eksemplarer af ATR 42 og ni ATR 72. De største fly i flåden var tre eksemplarer af Embraer 175 med plads til 82 passagerer, hvoraf de to fly blev opereret på vegne af den polske regering. I løbet af sommeren 2012 vil EuroLOT modtage otte nye eksemplarer af flytypen Bombardier Dash 8 Q400 NextGen.

Eksterne henvisninger 

 EuroLOTs officielle hjemmeside

Referencer 

Tidligere flyselskaber fra Polen
Etableret i 1996
Statsejede virksomheder
Warszawa
Ophørt i 2015
Det økumeniske Center

Det økumeniske Center blev grundlagt i 1966 i Aarhus af blandt andre Johannes Aagaard, som var centerets første formand. Rammerne var først og fremmest et stort hus på Kløvermarksvej 4, ikke langt fra Aarhus Universitet.

Centeret udsprang af Aarhus kristelige Studenterbevægelse og var i de følgende årtier ramme om en lang række aktiviteter indenfor socialetik, ulandsoplysning, Kirkernes Raceprogram, ligeberettigelse mellem kønnene, kirkelig fornyelse, herunder etablering af gudstjenestefællesskabet Den åbne Familie, retrætehuset Skovhuset, samt undervisning, herunder Teologi for Lægfolk, der i dag er en levende selvstændig organisation. Gennem årene stod Centeret bag talrige publikationer og konferencer om aktuelle emner inden for samfund og kirke. Senest udgav man magasinet Økumenisk Tid fire gange årligt. 

Alle aktiviteter var baseret på frivillig arbejdskraft - især studerende, og i takt med at tilgangen af nye frivillige dalede, blev aktivitetsniveauet også mindre. Huset på Kløvermarksvej 4 blev lukket og afhændet i 2014.  

En detaljeret beskrivelse af Centerets første godt 20 år findes i bogen På enhedens Vej - bidrag til den økumeniske bevægelses historie i Danmark i det 20. århundrede, udgivet af forlaget Anis 1989.

Kilder

Danske kirkelige foreninger
Økumeni i Danmark
Nivea

Nivea er et varemærke for hudplejeprodukter, der ejes af det tyske selskab Beiersdorf AG. Det oprindelige selskab blev grundlagt den 28. marts 1892 af apotekeren Carl Paul Beiersdorf. I 1900 udviklede selskabets nye ejer Oscar Troplowitz en emulsion af vand-i-olie som en hudcreme. Produktet var den første stabile emulsion af sin art. Produktet blev grundlaget for Eucerin, og senere produktet Nivea. Navnet Nivea er taget fra det latinske ord niveus/nivea/niveum, der betyder 'sne-hvid'. I 1924 begyndte virksomheden af sælge produktet i en blå tindåse med hvidt logo.

Op igennem 1930'erne producerede Beiersdorf flere forskellige produkter (barberskum, shampoo m.v.) under mærket. Efter 2. verdenskrig blev varemærket Nivea som mange andre varemærker konfiskeret i en række lande af De allierede. Beiersdorf gik efterfølgende i gang med at tilbagekøbe mærket, og havde i 1997 opnået ejerskab til mærket i alle berørte lande.

Noter

Eksterne links 

 Officielt website
 Nivea på Beiersdorfs hjemmeside 
 Nivea's historie  

Varemærker
Kosmetikvirksomheder fra Tyskland